# **DECIZIA ETAPEI DE ÎNCADRARE**

## Nr. din .2019

Ca urmare a solicitării de emitere a acordului de mediu adresate de **COMUNA PĂTRĂUȚI**, judetul Suceava, înregistrată la APM Suceava cu nr. 10797/09.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

 **- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice şi private asupra mediului.

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.02.2019, că proiectul **“Infiintare infrastructura de apa uzata si statie de epurare in comuna Patrauti, judetul Suceava”** propus a fi amplasat în comuna Patrauti, judetul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

 a) proiectul se încadrează în prevederile Hotărârii Guvernului nr. 445/2009, anexa nr. 2, pct.10, lit.b;

 b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

 c) mărimea proiectului: se propune realizarea urmatoarei investitii:

***Situatia existenta:***

**SISTEM DE CANALIZARE ŞI EPURARE A APELOR UZATE**

**Retea de canalizare** - Apele uzate din comuna Patrauti sat Patrauti, judetul Suceava, sunt colectate printr-o reţea de canalizare gravitationala, cu o lungime de 8250m. Pe traseu sunt prevazute 3 statii de pompare.

**Staţia de epurare** **mecano-biologica** - **(Qzi max = 240mc/zi)**. Statia de epurare este echipata doar cu o linie biologica.

Proiectul se afla in faza de licitatie pentru executia lucrarilor.

Dupa tratare si epurare, apele epurate vor fi deversate in paraul Patrauteanca.

***Lucrari proiectate:***

Extinderea rețelei de canalizare va fi amplasată în comuna in Patrauti, in intravilanul si extravilanul localitatii, cu drumuri aflate in administrarea Consiliului local Patrauti, terenuri proprietate a comunei Patrauti, DN2 in administrarea CNAIR, DJ208V in administrarea Consiliului Judetean Suceava, zona de protectie a monumentului istoric „Inaltarea Sfintei Cruci”.

**EXTINDEREA INFRASTRUCTURII DE APĂ UZATĂ**

Extinderea are rolul de a colecta şi transporta apă uzată menajeră de pe o arie de acoperire cat mai mare din comuna Patrauti către staţia de epurare.

 *Reteaua de canalizare menajeră*va fi realizata din conducte PP corugată SN8 Dn 250mm. Lungimea retelei va fi de **17100m** – rețea canalizare canalizare gravitationala.

 *Reteaua de refulare* va fi realizata din PEHD De=75/De=90/De=110mm. Lungimea retelei va fi de **3025m**

Construcţii auxiliare ale reţelei de canalizare

|  |  |
| --- | --- |
| SPAU 4  | Constructie subterana, tip prefabricat, circular, din PEHD, D = 2.0m şi H = 6m, cu 2 electropompe submersibile (1A+1R) |
| SPAU 5  | Constructie subterana, tip prefabricat, circular, din PEHD, D = 2.0m şi H = 4m, cu 2 electropompe submersibile (1A+1R) |
| SPAU 6  | Constructie subterana, tip prefabricat, circular, din PEHD, D = 2.0m şi H = 4m, cu 2 electropompe submersibile (1A+1R) |
| SPAU 7  | Constructie subterana, tip prefabricat, circular, din PEHD, D = 2.0m şi H = 6m, cu 2 electropompe submersibile (1A+1R) |
| SPAU 8  | Constructie subterana, tip prefabricat, circular, din PEHD, D = 2.0m şi H = 4m, cu 2 electropompe submersibile (1A+1R) |
| SPAU 9  | Constructie subterana, tip prefabricat, circular, din PEHD, D = 2.0m şi H = 6m, cu 2 electropompe submersibile (1A+1R) |
| Camine de vizitare pentru canalizare | 445 bucati, la 50m distanta sau la orice schimbare de directie |
| Camine de racord | 580 bucati, prefabricate, din PP, cu DN400mm. |
| Statii de pompare | 6 bucati |
|  |  |
|  |  |

De-a lungul rețelei de canalizare se vor executa următoarele lucrări:

-subtraversări drumuri comunale asfaltate – 19 buc, Ltot = 227m

-subtraversări drum județean – 5 buc, Ltot = 72 m;

-subtraversari drum national – 1 buc, L=20m;

-subtraversari parau (afluenti de dreapta ai paraului Patrauteanca) – 4 buc, L=63m;

-împrejmuire stații de pompare cu panouri bordurate prinse pe stâlpi metalici, înglobați în beton, Ltot = 60 m;

-desfaceri și refaceri ale drumurilor betonate si asfaltate ce vor fi afectate in timpul lucrarilor;;

-desfaceri și refaceri ale drumurilor betonate sau asfaltate ce vor fi afectate în timpul execuției lucrărilor.

*Subtraversarile de drum national DN2, drum judetean DJ 208V cat si de drum comunal asfaltat sau betonat, se vor executa prin foraje orizontale dirijate, de catre o firma specializata, avand ca protectie conducte din otel de diferite diametre respectandu-se specificatiilor tehnice din proiectul tehnic cat si cele din avizele/acordurile emise de unitatile ce le subordoneaza.*

Amplasarea conductelor de canalizare față de conductele de alimentare apă se vor executa ținând cont de stasurile și normativele în vigoare, printre care SR 8591-1/1997, Ordinul Ministerului Sănătății 119/2014 cu completarile ulterioare, O.U.G. 195/2005.

Amplasarea conductelor de canalizare se vor amplasa la o adancime medie de 2.5 m, in transee cu latimea la baza de 1m, pe strat de nisip nespalat de rau, cu grosimea de 10cm. Intre conducta si peretii transeei, precum si deasupra pe o inaltime de 15cm se prevede deasemeni nisip nespalat de rau, compactat manual.

*Materialele prevăzute în proiectele de extindere trebuie să deţină agremente CE.*

**STATIA DE EPURARE**

Statia de epurare este dimensionata pentru 4800L.E., pentru etapa finala de dezvoltare. Suplimentarea capacitatii statiei de epurare cu inca un modul biologic va duce in final la o capacitate de epurare de Quz/zi med=480mc/zi.

d) *cumularea cu alte proiecte* – nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din reteaua localitatii
2. Energie electrica – va fi asigurata de reteaua electrica din localitate

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului**

a) *utilizarea actuala şi aprobată a terenurilor*: conform certificatului de urbanism nr. 38/28.09.2017 eliberat de Primăria comunei Patrauti, terenul este situat în intravilanul / extravilanul localităţii şi aparţine domeniului public al comunei.

 b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

 *c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

 viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului*- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 38/28.09.2017, emis de Primaria comunei Patrauti.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011 cu modificarile si completarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

 - la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV
ING. VASILE OŞEAN

    Sef Serviciu Avize, Acorduri, Autorizatii Intocmit

   Chim. Adina Hobjîlă Ing. Mariana Burlacu